Gandia celebra l'ascens a categoria Nacional del Juvenil del CF Gandia
18 mayo 2022

## Gandia celebra l'ascens a categoria Nacional del Juvenil del CF Gandia18 mayo 2022Última actualización: 18 mayo 2022

![](../gestion/img/c8e3306e69b31517eb9fd7ace8600d2106d2bcc71ec75878f1824f53a8e1f8e8.jpg)  
  

El passat dimarts 17 de maig l’Ajuntament de Gandia va rebre al Juvenil A del CF Gandia per la seua excel·lent campanya amb l’escalafó final de l’ascens a categoria Nacional. “Em sent molt orgullós del que heu fet. No tan sols per demostrar eixa primera victòria per tenir les ganes de guanyar, sinó perquè heu demostrat que sabeu vèncer i que Gandia té un juvenil que és una enveja i una meravella” va destacar l’alcalde de la ciutat, José Manuel Prieto.

  
Per altra banda, Jesús Sendra, president del CF Gandia, va felicitar a l’equip pel números impressionants aconseguits (25 victòries i 5 empats en 30 encontres) i va explicar que “Esperem que siga el tràiler de l’ascens del primer equip, que seria arrodonir la bona campanya en general que ha realitzat el club”. A més, va afegit que volien oferir aquest èxit a la ciutat perquè “el club vol ser l’equip i la referència esportiva de Gandia”.

  
L’entrenador del Juvenil A, Fran Martínez, va mostrar la seua felicitat i orgull per l’equip, cos tècnic i afició, afirmant que trobarà a faltar els partits i els entrenaments quan finalitze la temporada. Per últim, el director de l’acadèmia, Enrique Chova, va remarcar l’esforç de l’staff tècnic “per portar el club al més alt i representar els seus valors d’aquesta manera, convertint-se en el millor Juvenil de tota la Comunitat Valenciana”